Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
23 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 0.87 จุด (0.05%) ปิดภาคเช้าที่ 1,605.27 จุด ด้วยมูลค่าการซื้อขาย 13,001.18 ล้านบาท
Most Positive Impact: GULF (+0.52 จุด), BDMS (+0.38 จุด), SCB (+0.33 จุด)
Most Negative Impact: CPALL (-0.66 จุด), BBL (-0.37 จุด), ADVANC (-0.29 จุด)
แนวโน้มตลาดบ่าย
ตลาดหุ้นไทยสามารถยืนบวกได้สวนทางตลาดหุ้นส่วนใหญ่ในภูมิภาคที่ปรับตัวลง สำหรับ SET Index มีมูลค่าการซื้อขายที่เบาบางส่วนหนึ่งมาจากนักลงทุนต่างชาติที่ชะลอการลงทุนช่วงวันขอบคุณพระเจ้า และความไม่มั่นใจในการเข้าลงทุนจากความไม่แน่นอนข้อพิพาทการค้า โดย SET Index มีการปรับตัวลงของกลุ่มพาณิชย์(-0.72 จุด) ธนาคาร(-0.38 จุด) และกลุ่มสื่อสาร(-0.37 จุด) แต่ถูกชดเชยด้วยการปรับตัวเพิ่มขึ้นของกลุ่มพลังงาน(+1.16 จุด) และกลุ่มโรงพยาบาล(+0.44 จุด)
แม้ปัจจุบัน SET Forward PER ต่ำกว่า 14 เท่า Earning Yield Gap เกิน 5% ซึ่งตามสถิติแล้วต้องฟื้น แต่ยังมีประเด็นใหญ่กว่าที่รอข้อสรุปว่าดัชนีจะสามารถไปต่อได้หรือไม่ นั้นคือการเจรจาข้อพิพาทการค้าซึ่งน่าจะทราบผลช่วงปลายสัปดาห์หน้า ดังนั้นเชื่อว่าดัชนีจะไม่สามารถไปต่อได้ไกล
กลยุทธ์การลงทุนยังคงน้ำหนักการลงทุนอยู่ที่ 70% แต่ถ้าปลายสัปดาห์หน้าผลการเจรจาข้อพิพาทการค้าสำเร็จ ให้เพิ่มน้ำหนักการลงทุนเป็น 90% ถ้าไม่สำเร็จให้ลดลงเหลือ 50% สำหรับหุ้นรายตัวแนะนำ SAWAD เนื่องจากไตรมาส 4 จะเป็น High season หนุนให้สินเชื่อโตต่อจากไตรมาส 3 ขณะที่คุณภาพสินเชื่อดีขึ้นไม่เป็นอุปสรรคต่อการปล่อยสินเชื่อใหม่ มูลค่าหุ้นปัจจุบันยังถือว่าถูก โดยมี upside เหลืออยู่ประมาณ 17%
วันนี้จะมีการรายงาน PMI ภาคการผลิตประจำเดือน พ.ย. ของยูโรโซนและสหรัฐอเมริกา โดยตลาดคาดการณ์ที่ 52.0 และ 55.7 ตามลำดับ สัปดาห์หน้าในวันพุธฝั่งสหรัฐจะมีรายงานดัชนี GDP ไตรมาส3 โดยตลาดคาดการณ์ที่ 3.6% QoQ ตามมาด้วยสินค้าคงคลังน้ำมันดิบ และดุลการค้า วันพฤหัสจะมีการรายงาน Core PCE ประจำเดือน ต.ค. ของสหรัฐ โดยตลาดคาดไว้ที่ 2.0% YoY ส่วนวันศุกร์จีนจะมีการรายงาน PMI ภาคการผลิตของจีนซึ่งน่าจะออกมาที่ 50.6
หุ้นแนะนำ SAWAD BH ROBINS